CELEX: 52011HB0007
Language: bg
Date: 2011-06-09 00:00:00
Title: Препоръка на Европейската Централна Банка от 9 юни 2011 година до Съвета на Европейския съюз относно външните одитори на Oesterreichische Nationalbank (ЕЦБ/2011/7)

15.6.2011   
            
            
               BG
            
            
               Официален вестник на Европейския съюз
            
            
               C 174/6
            
         ПРЕПОРЪКА НА ЕВРОПЕЙСКАТА ЦЕНТРАЛНА БАНКА
   от 9 юни 2011 година
   до Съвета на Европейския съюз относно външните одитори на Oesterreichische Nationalbank
   (ЕЦБ/2011/7)
   2011/C 174/04
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 27.1 от него,
   като има предвид, че:
   
               (1)
            
            
               Отчетите на Европейската централна банка (ЕЦБ) и националните централни банки се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
            
         
               (2)
            
            
               Съгласно член 37, параграф 1 от Федералния закон за Oesterreichische Nationalbank, всяка година общото събрание на Oesterreichische Nationalbank избира двама външни одитори и двама заместник външни одитори. Заместник-одиторите биват упълномощени само в случай, че външните одитори са възпрепятствани да извършат одита.
            
         
               (3)
            
            
               Мандатът на външните одитори, както и на заместник външните одитори на Oesterreichische Nationalbank изтече след края на одита за финансовата 2010 г. Поради това е необходимо да се назначат външни одитори за периода, започващ от финансовата 2011 година.
            
         
               (4)
            
            
               Oesterreichische Nationalbank избра TPA Horwath Wirtschaftsprüfung GmbH и Ernst & Young Wirtschaftsprüfungsgesellschaft m.b.H. заедно за свои нови външни одитори, както и KPMG Austria GmbH Wirtschaftsprüfungs- und Steuerberatungsgesellschaft и Deloitte Audit Wirtschaftsprüfungs GmbH заедно — за свои нови заместник външни одитори за финансовата 2011 година.
            
         
               (5)
            
            
               Мандатът на външните одитори може да бъде подновяван всяка година, но не за срок общо по-дълъг от пет години, а мандатът на заместник външните одитори може да бъде подновен само веднъж,
            
         ПРИЕ НАСТОЯЩАТА ПРЕПОРЪКА:
   
               1.
            
            
               Препоръчва TPA Horwath Wirtschaftsprüfung GmbH и Ernst & Young Wirtschaftsprüfungsgesellschaft m.b.H. да бъдат назначени заедно за външни одитори на Oesterreichische Nationalbank за финансовата 2011 година.
            
         
               2.
            
            
               Препоръчва KPMG Austria GmbH Wirtschaftsprüfungs- und Steuerberatungsgesellschaft и Deloitte Audit Wirtschaftsprüfungs GmbH да бъдат назначени заедно за заместник външни одитори на Oesterreichische Nationalbank за финансовата 2011 година.
            
         
               3.
            
            
               Мандатът на външните одитори може да бъде подновяван всяка година, но не за срок по-дълъг от пет години, изтичащ най-късно с финансовата 2015 година. Мандатът на заместник външните одитори може да бъде подновен само веднъж, като изтича с финансовата 2012 година.
            
         
      Съставено във Франкфурт на Майн на 9 юни 2011 година.
      
         
            Председател на ЕЦБ
         
         Jean-Claude TRICHET